Ο αντίπαλος στο Champions League

Άτυχος στην κλήρωση ο ΠΑΟΚ

Τον αντίπαλο του στον δεύτερο προκριματικό γύρο του CEV Champions League, έμαθε πριν λίγο ο ΠΑΟΚ, στην κλήρωση που διεξήχθη στην Ρώμη.

Ο πρωταθλητής Ελλάδας, κληρώθηκε με την κροατική Μλάντοστ Μαρίνα Καστέλα, με τον νικητή του συγκεκριμένου ματς να συνεχίζει στον τρίτο και τελευταίο πριν την φάση των ομίλων, προκριματικό γύρο, που θα αντιμετωπίσει την Πολωνική Σκρα Μπελχάτοφ, ενώ ο ηττημένος θα υποβιβαστεί στο CEV Cup.

Το πρώτο ματς των δύο ομάδων θα διεξαχθεί στις 1 ή 2 Νοεμβρίου, ενώ ο επαναληπτικό έχει οριστεί για τις 5 ή 6 του ίδιου μήνα.

Έτσι η φετινή περιπέτεια του Δικεφάλου για την είσοδο του για δεύτερη συνεχόμενη χρονιά στους ομίλους του CEV Champions League, θα ξεκινήσει απέναντι στην Μλάντοστ και για να μπει στους ομίλους θα πρέπει να αποκλείσει την πανίσχυρη Σκρα Μπελχάτοφ, με το έργο του Δικεφάλου να δυσκολεύει αρκετά, έχοντας να αντιμετωπίσει μια από τις υπερδυνάμεις του ευρωπαϊκού βόλεϊ.